Návrh

Z á k o n
z ..... 2002,
ktorým sa dopĺňa zákon Národnej rady Slovenskej republiky č. 328/1996 Z. z., ktorým sa ustanovujú nové sídla a obvody súdov, a o zmene a doplnení niektorých zákonov

	Národná rada Slovenskej republiky sa uzniesla na tomto zákone :

Čl. I

Zákon, ktorým sa dopĺňa zákon Národnej rady Slovenskej republiky č. 328/1996 Z. z., ktorým sa ustanovujú nové sídla a obvody súdov, a o zmene a doplnení niektorých zákonov sa dopĺňa takto:

Za § 6 sa vkladá § 6a, ktorý vrátane nadpisu znie :

„§ 6a
Súd s agendou priemyselno-právnej ochrany

	Na konanie o ochrane predmetov priemyselného vlastníctva podľa osobitných predpisov 4) je pre územný obvod celej Slovenskej republiky príslušný Krajský súd v Banskej Bystrici.“.

Poznámka pod čiarou k odkazu 4 znie :
„4) Zákon č. 159/1973 Zb. o ochrane označení pôvodu výrobkov, zákon č. 527/1990 Zb. o vynálezoch, priemyselných vzoroch a zlepšovacích návrhoch v znení neskorších predpisov, zákon č. 55/1997 Z. z. o ochranných  známkach a zákon č. 146/2000 Z. z. o ochrane topografií polovodičových výrobkov.“.

Čl. II

	Tento zákon nadobúda účinnosť  1. apríla 2002.